Source: https://www.riigiteataja.ee/akt_seosed_kohtulahenditega.html?id=22221&kuvakohtulahendid=true
Timestamp: 2019-12-13 09:39:37+00:00
Document Index: 3641314

Matched Legal Cases: ['Riigikohus ', 'Riigikohus ', '§ 155', 'Riigikohus ', '§ 39', '§ 39', 'Riigikohus ', '§ 164', 'Riigikohus ', 'Riigikohus ', '§ 204', '§ 204', 'Riigikohus ', 'Riigikohus ', '§ 39', 'Riigikohus ', 'Riigikohus ', 'Riigikohus ', 'Riigikohus ', 'Riigikohus ', '§ 101', '§ 102', 'Riigikohus ', '§ 29']

Kriminaalkoodeks – Riigi Teataja
Kriminaalkoodeks (lühend - KrK)
3-1-1-120-00 Riigikohus 13.12.2000
vastutus konkretiseerimata kaudse tahtluse korral
Kannatanule kehavigastuse tahtliku tekitamise korral võib süüdlase kehavigastuse raskusastme suhtes olla otsene või kaudne tahtlus. Tegutsemisel konkretiseerimata kaudse tahtlusega vastutab süüdlane faktiliselt tekitatud tagajärje eest.
3-1-1-107-00 Riigikohus 12.12.2000
nõuded süüdistuse suhtes
KrK § 155 lg 1 järgi esitatud süüdistuses on tarvis näidata, milles seisnes raie ebaseaduslikkus ja millise õigusnormi nõudeid on sellega eiratud.
Metsaseadus oma uues, alates 9. jaanuarist 1999 kehtivas redaktsioonis, ei rehabiliteeri ei lubatud raiemahu ületamist, suvaliselt valitud raieviisi ega looduskeskkonnale tekitatud kahju tekitamist.
3-1-1-100-00 Riigikohus 07.12.2000
Kohtuotsuses märgitud põhjendustega mittenõustumine ei ole motiivide puudumine kohtuotsuses AKKS § 39 lg 3 p 7 mõttes.
AKKS § 39 lg 4 kohaldamise alus esineb juhul, kui kriminaalmenetluse seaduse oluline rikkumine on konkreetselt näidatud Riigikohtule esitatud taotluses või kui seda on Riigikohus ise tuvastanud.
KrK § 164-2 sätestatud kuritegu eeldab mitte ainult varalise kahju põhjendamist, kahju võib olla ka mittevaraline. Mittevaralise kahju esinemine või puudumine ning mittevaralise kahju mõõde - kahju n.ö tavalises, olulises või suures ulatuses - tuleb kohtul igal konkreetsel juhul eraldi tuvastada, arvestades teo ohtlikkust, õigushüve kahjustamise ulatust, teo toimepanija ametiseisundit, korruptiivse tegevuse kestvust, põhjustatud kahju laadi jms asjaolusid.
3-1-1-110-00 Riigikohus 05.12.2000
kuritegude hiljem tuvastatud kogumi eest
3-1-1-111-00 Riigikohus 04.12.2000
mootorsõiduki juhtimise õiguse äravõtmise olemus KrK § 204 lg 3 sanktsioonis
Mootorsõiduki juhtimise õiguse äravõtmine, mis KrK § 204 lg 3 on ette nähtud obligatoorsena, on mitte põhikaristuse - vabadusekaotus - komponent, vaid KrK §-s 27 sätestatud lisakaristus.
3-1-1-70-00 Riigikohus 27.10.2000
Juhtival ametikohal oleva isiku poolt iseendale preemiate määramine, kui vastavas organisatsioonis on sellele isikule toetuse, lisatasu või preemia maksmine reguleerimata, preemiad on ühtses palgafondis ette nähtud lisarahana ning ametiisiku teades on tal preemiate saamise õigus, ei moodusta riisumist ametiseisundi kuritarvitamise teel selle kuriteo subjektiivse külje puudumise tõttu.
3-1-1-96-00 Riigikohus 27.10.2000
Isiku valduses olevate keelatud esemete võetuse ja vaatluse menetlusnormidele vastav vormistamata jätmine, samuti kohtueelsel uurimisel uurimisalluvust sätestavate nõuete eiramine võivad olla kriminaalmenetluse seaduse olulisteks rikkumisteks AKKS § 39 lg 4 alusel.
3-1-1-87-00 Riigikohus 27.10.2000
korruptiivse teo koosseis
Ka majanduslikult soodsaim tegu võib olla korruptiivne. Teo korruptiivsus ei sõltu selle majanduslikust kahjulikkusest või ebaotstarbekusest. Korruptiivse teo koosseis ei eelda tulu või omakasu tegelikkus saamist, koosseisu esinemiseks piisab tegutsemisest tulu või omakasu eesmärgil.
3-1-1-93-00 Riigikohus 19.10.2000
oluline kahju riigi huvidele objektiivse külje tunnusena
Pankrotivara seadusevastasel müümisel saab riigile olulist kahju põhjustada organisatsiooni vara müümine struktuuriüksuste kaupa, mistõttu organisatsioon lakkab säilimast tervikuna ja muutub võimatuks selle erastamine.
3-1-3-13-00 Riigikohus 17.10.2000
3-1-1-95-00 Riigikohus 03.10.2000
kuritahtliku huligaansuse tunnused
Vara hävitamine võib oma sisult olla eriti jõhker ja moodustada seepärast kuritahtliku huligaansuse.
3-1-1-90-00 Riigikohus 12.09.2000
Isikute piltide alla plakatitel teksti "§ 101" ja "§ 102" trükkimine ning nende kleepimine elumajade ustele võib tähendada osutamist vastavate isikute kriminaalsele minevikule ja tulevikule, olla kannatanuid halvustav väljamõeldis ja moodustada KrK §-s 132-1 sätestatud kuriteo objektiivse külje. Nimetatud paragrahvis sisaldub nn formaalne kuriteokoosseis.
3-1-1-80-00 Riigikohus 29.08.2000
PS § 29 lg 2
kõrvalehoidumise koht
Eesti Vabariigist lahkumine ja elama asumine mõnda teise riiki ei vabasta Eesti kodanikku kaitseväeteenistuse kohustusest ega ajapikendust teenistusse kutsumiseks. Ka niisugune isik on kohustatud ilmuma ajateenistusse riigikaitseosakonna poolt teatatud ajal ja kohta. Kaitsejõudude tegevteenistusest kõrvalehoidumise kohaks on mitte riik, kus kutsealune pärast tegevteenistusse ilmumiseks ettenähtud tähtaja möödumist viibib, vaid riik, kus on teenistusse ilmumiseks määratud koht.
Kokku: 129| Näitan: 1 - 20